
(Súhlas)
Európsky parlament,
–	so zreteľom na návrh Komisie z 19. februára 2025 na vymenovanie Slavky Eleyovej za členku Jednotnej rady pre riešenie krízových situácií (C10-0031/2025),
–	so zreteľom na článok 56 ods. 6 nariadenia Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010[footnoteRef:1], [1:  	Ú. v. EÚ L 225, 30.7.2014, s. 1, ELI: http://data.europa.eu/eli/reg/2014/806/oj.] 

–	so zreteľom na svoje uznesenie zo 14. marca 2019 o rodovej rovnováhe pri navrhovaní kandidátov v oblasti hospodárskych a menových záležitostí EÚ[footnoteRef:2], [2:  	Prijaté texty, P8_TA(2019)0211.] 

–	so zreteľom na svoje uznesenie zo 16. januára 2020 o inštitúciách a orgánoch v hospodárskej a menovej únii: predchádzanie konfliktu záujmov po skončení verejnej služby[footnoteRef:3], [3:  	Prijaté texty, P9_TA(2020)0017.] 

–	so zreteľom na článok 135 rokovacieho poriadku,
–	so zreteľom na správu Výboru pre hospodárske a menové veci (A10-0025/2025),
A.	keďže v článku 56 ods. 4 nariadenia (EÚ) č. 806/2014 sa stanovuje, že členovia Jednotnej rady pre riešenie krízových situácií uvedení v článku 43 ods. 1 písm. b) uvedeného nariadenia sa majú vymenovať na základe zásluh, kvalifikácie, znalostí bankových a finančných záležitostí a skúseností súvisiacich s finančným dohľadom, reguláciou a riešením krízových situácií bánk;
B.	keďže Európsky parlament je odhodlaný zabezpečiť rodovú rovnováhu na najvyšších pozíciách v oblasti bankových a finančných služieb; keďže všetky inštitúcie a orgány Únie a vnútroštátne inštitúcie a orgány by mali zaviesť konkrétne opatrenia na zabezpečenie rodovej rovnováhy;
C.	keďže v súlade s článkom 56 ods. 6 nariadenia (EÚ) č. 806/2014 Komisia schválila 15. januára 2025 užší zoznam kandidátov na pozíciu člena Jednotnej rady pre riešenie krízových situácií;
D.	keďže v súlade s článkom 56 ods. 6 nariadenia (EÚ) č. 806/2014 Komisia poskytla tento užší zoznam kandidátov Parlamentu;
E.	keďže Komisia 19. februára 2025 schválila návrh na vymenovanie Slavky Eleyovej za členku Jednotnej rady pre riešenie krízových situácií a postúpila ho Európskemu parlamentu;
F.	keďže Výbor pre hospodárske a menové veci potom pristúpil k posúdeniu kvalifikácie kandidátky navrhnutej za členku Jednotnej rady pre riešenie krízových situácií, a to najmä z hľadiska požiadaviek stanovených v článku 56 ods. 4 nariadenia (EÚ) č. 806/2014;
G.	keďže Výbor pre hospodárske a menové veci usporiadal 3. marca 2025 vypočutie Slavky Eleyovej, ktorá počas neho predniesla úvodné vyhlásenie a následne odpovedala na otázky členov výboru;
1.	udeľuje súhlas s vymenovaním Slavky Eleyovej za členku Jednotnej rady pre riešenie krízových situácií na obdobie piatich rokov;
2.	poveruje svoju predsedníčku, aby postúpila toto rozhodnutie Európskej rade, Rade, Komisii a vládam členských štátov. 

